Source: http://kaukop.mbnet.fi/h1918.htm
Timestamp: 2017-06-27 08:48:48+00:00

Document:
Vaiettu vuosi 1918 Vaiettu vuosi 1918 Kauko Puottula Päivitetty 27.3.2008
Ohessa muutama mielipidekirjoitus, jotka on julkaistu Turun Sanomissa sekä Lauttakylä-lehdessä. Ensimmäiseen antoi aiheen dosentti Mikko Uolan kirjoitus Turun Sanomissa 6.6.2002. Toiseen vastaavasti tietokirjailija Tauno Tukkisen tutkimukset kadonneista 1918, joita esiteltiin Turun Sanomissa. Näitä juttuja seuraa luettelo lähes 50:stä Huittisissa kadonneesta, jotka on julistettu kuolleeksi pääasiassa 1930-luvun lopulla. Neljäs juttu liittyy teokseen Paha maisema (toim. Pekka Elomaa ja Jouni Kemppainen. 2008), sen Huittista käsittelevään lukuun. Mainittu teos esiteltiin Lauttakylä-lehdessä 7.2.2008. Otsikot
Pyhää sotaa 1918. Punaisia myös katosi
Kuolleiksi julistettuja Huittisissa Pyhää sotaa ja pahoja maisemia Pyhää sotaa 1918
Turun Sanomat 29.7.2002Mielipiteet Otsikoihin
Vuonna 1918 käydystä sodasta on käytetty useita eri nimityksiä hieman ihmisen iästä ja poliittisesta katsomuksesta riippuen, esim. vapaussota, kansalaissota, sisällissota, punakapina, luokkasota jne. Kun olen arkistolähteiden avulla selvittänyt isoisäni edesottamuksia ja kohtaloa 1918, on noussut esille ajatus, että mainittu sota näyttää sisältäneen myös ns. pyhän sodan aineksia, erityisesti sen loppuselvittelyissä. Punaiset valloittivat Huittisten pitäjän 4.2. ja täydellisen vallanoton tielle he lähtivät 17.2. Isoisä valittiin 18.2. erääseen talonhoitokomiteaan ja 2.3. elintarvetarkastajaksi. Mutta punakaartin palkkauslistalla ja varustelistalla hänen nimeään ei esiinny. Jo syksyllä 1917 hänet oli valittu takseerauslautakuntaan. Isoisä kieltämättä oli jonkun sortin sosialisti. Selvää on sekin, että hän hyväksyi punaisen hallinnon ottamalla em.
tehtävät vastaan. Aseellisesta puolesta hän pysyi loitolla ja keskittyi siviilitehtäviin. Punainen hallinto romahti kuitenkin varsin pian ja 20.4. valkoiset valtasivat Huittisten pitäjän. Seuraavana päivänä
suoritettiin yleinen kotitarkastus, jolloin isoisä monien muiden tavoin pidätettiin. Kenttäoikeus tuomitsi isoisän kuolemaan ja se pantiin täytäntöön 23.4. hiekkakuopassa, kolme kilometriä keskustasta. Saman kohtalon koki samalla kertaa kaksi muuta. Vaikka valtiovalta oli asettanut rintamaoikeuden ja se oli jo järjestäytynyt, tämä asia hoidettiin nopeasti kenttäoikeudessa. Kenttäoikeuksien tapaisia instituutioita ei pitänyt olla olemassa, koska ne oli kielletty ylipäällikön kiertokirjeessä 25.2.1918. Mielenkiintoista on se, että kenttäoikeuden puheenjohtaja oli papillista sukua ja piti kortteeria pappilassa. Leski (isoäiti)
kirjoittaa vuosi näiden tapahtumien jälkeen miten hän ennen teloitusta sai tavata miehensä ja miten kenttäoikeuden
puheenjohtaja "tuli ovessa vastaan täynnä pyhää innostusta, pauhas ja nuhteli ankarasti vahteja..." Eräs näistä vahdeista
muistelee lähes 50 vuotta myöhemmin: "Mikä ikävin ilmiö kun veretään uskonto mukaan näin rikollisten tekojen suojaksi." Eräs teloitusryhmään kuuluneista kirjoittaa heinäkuussa 1918 paikallisessa lehdessä, että vapaustaistelu oli jo loppuun
suoritettu ja "punikit saaneet Jumalan tuomion." Siitä, mitä Jumalan tuomiolla tarkoitetaan uskonnollispoliittisessa retoriikassa, antaa varsin hyvän kuvan kirkkoherra V. Malmivaara 12 vuotta myöhemmin puheessaan talonpoikaismarssijoille 7.7.1930: "Jumala tuomitsee nyt tästä maasta pimeyden kätköihin maanpetoksellisen ja kaiken pyhää pilkkaavan kommunismin... Tästä Jumalan tuomiosta, jonka kautta hän tekee laupeutta meille ja meidän lapsillemme, iloitaan tuhansissa kodeissa yli Suomen."
Martti Lutherin talonpoikaiskapinaa (1524-1525) koskevat kannanotot ja Joosuan kirja saattoivat olla erityisenä
hartauslukemistona ja syventävän tarkastelun kohteena keväällä 1918. Ehkä myös rodunjalostukselliset näkökohdat ohjasivat
toimia silloin? Kyseessä oli kuitenkin suuri kansallinen onnettomuus. Kauko Puottula Punaisia myös katosi
Turun Sanomat 10.3.2004. s. 21.Mielipiteet Otsikoihin
Turun Sanomat kertoi 7.3. ja 8.3. tietokirjailija Tauno Tukkisen tutkimuksista, joiden mukaan punaisten uhrien lukumäärä
kansalaissodassa 1918 on todennäköisesti huomattavasti suurempi kuin mitä Sotasurmat-projekti on tuonut esille. Tukkinen voi hyvinkin olla oikeassa. Perustelen tätä esimerkillä, johon törmäsin pari vuotta sitten. Huittisten ym. kuntain kihlakunnanoikeuden pöytäkirjoja tutkiessani törmäsin tapaukseen, jossa kyseinen oikeus oli vuonna 1937 julistanut kuolleeksi 19 Huittisissa kirjoilla ollutta ihmistä. Heidät oli varustettu merkinnällä "kadonnut 1918". Näistä kadonneista 10 nimeä löytyi Sotasurmat-projektin sivulta, mutta muita yhdeksää ei. Kirjoitin tästä Sotasurmat-projektille 11.3.2002, mutta puuttuvia nimiä ei ole sivulle ilmestynyt. Lyhyt kuvaus tästä kadonneiden joukosta havainnollistaa asiaa. Jos nämä 19 kadonnutta kuolivat 1918, heidän keski-ikänsä olisi ollut 28 (mediaani 25), nuorimmat 18 ja vanhin 55. Näistä oli miehiä 18 ja naisia 1. Pappi oli merkinnyt kaksi miestä äpäriksi. Heistä 16 oli merkitty työmiehiksi, 2 tilallisen pojiksi ja 1 tilallisen tyttäreksi. Näistä 19 kadonneesta perheellisiä oli seitsemän, joista kuudella oli lapsia. He jättivät jälkeensä punaorpoja yhteensä 25, joista oli alaikäisiä 19. Luvut kertovat selvää kieltään inhimillisestä tuskasta ja kärsimyksestä. Punakaartin palkkauslista tunsi 19 kadonneesta yhdeksän eli he ainakin kuuluivat punakaartiin. Hanke kadonneiden julistamisesta kuolleeksi on ilmeisesti lähtenyt liikkeelle kyläläisten toimesta. Asiamieheksi oli valittu lautamies, jota punaiset kohtelivat kaltoin 1918. Lautamies oli hankkinut omaisilta suostumuksen, mennyt paperien kanssa kirkkoherran puheille. Kirkkoherra oli kirjoittanut kirjeen maaherralle ja maaherra antanut lähetteen kihlakunnanoikeudelle. Asiaa oli puitu käräjillä pari kertaa ja ilmoiteltu Virallisessa lehdessä. Nimismies toimi syyttäjänä! Kadonneiden kuolinpäiväksi kihlakunnanoikeus määräsi 1.1.1922. Vuoden 1918 tapahtumista oli siis kulunut jo 19 vuotta. Huittisten sotasurmien määrää yhdeksän kadonneen lisääminen kasvattaisi 4,5 prosenttia. Vastaavanlaisia oikeusprosesseja on hyvin todennäköisesti käyty muuallakin. Tuomiokirjojen ohella kannattaa katsoa myös Virallista lehteä ja maaherran kirjeenvaihtoa. Kauko Puottula Takaisin aloitussivulle
Kuolleiksi julistettuja Huittisissa Otsikoihin
Kun kansalaissodasta oli kulunut lähes 20 vuotta, Huittisissa heräsi hanke ryhtyä julistamaan kuolleeksi niitä, jotka vuonna 1918 käydyn kansalaissodan melskeissä katosivat. Nämä kadonneet voidaan sijoittaa punaisten puolelle. Kun kadonnut henkilö julistetaan kuolleeksi, hänen mahdollisesti solmimansa avioliitto purkautuu sekä syntyy velvollisuus toimittaa perunkirjoitus, joka vuorostaan mahdollistaa perinnönjaon suorittamisen. Näin ollen on ilmeistä, että lykkäämällä kadonneitten julistamista kuolleiksi, on punaleskien ja punaorpojen elämää haluttu samalla vaikeuttaa. Vuonna 2002 törmäsin sattumalta tapaukseen, jossa Huittisten ym. kuntain kihlakunnanoikeus oli 1937 julistanut kuolleeksi kerralla 19 henkilöä, jotka olivat kadonneet vuonna 1918 (Taulukko 1). Helmikuussa 2008 tietokirjailija, lehtori Tauno Tukkinen ilmoitti minulle, että vuonna 1918 kadonneita on Huittisten ym. kuntain kihlakunnanoikeudessa julistettu kuolleiksi suuria määriä myös vuonna 1939 (Taulukko 2) sekä yksittäisiä tapauksia vuosina 1925-1928 sekä 1976 (Taulukko 3). Tukkiselta sain nimilistan, lisätietoja olen hakenut kihlakunnanoikeuden päätöksistä. Huittisten kihlakunnanoikeus julisti 20 kadonnutta kuolleeksi vuonna 1939. Näistä vuonna 1918 katosi 15, ensimmäisessä maailmansodassa 3, Aunuksen retkellä 1 ja jo 1890-luvulla 1. Tutkija Tuomas Hoppu Tampereen yliopistosta on vahvistanut, että huittislaisia kuoli 1. maailmansodassa kolme ja antoi heistä lisätietoja. Koska näillä tapauksilla on myös paikallishistoriallista merkitystä, ovat ne oheisessa taulukossa mukana (Taulukko 2). Taulukko 1: Huittisissa 1937 kuolleeksi
julistetut
Kylä ja talo
Puna-kaartinpalkkaus
Sotasurmat-sivulla13.3.2004
Til.pka
Hannula, Ala-Hannula
Kyllä Kyllä Ä+veljet
Vihtori Villiam
Ä+veljet
Kulmala Kalle Emil
Huhkola 07.08.1881
V+lapset
H:nen, Risti-Rautio
Ville Jalmari
H:nen, Ookila
Kyllä V+lapset
Niilo Juho
H:nen, Heinerkkilä
Ä+veljiä
H:nen, Yhteinenmaa
Frans Juho
Juho Henrik
H:nen, Kaharila, Kyssä
Sisar+veljiä
Frans Heikki
Leppäkoski, Kraatarla
Loima, Yli-Jaakola
Til.tytär
Loima/Mommola, Kirra
I+sisarukset
Nanhinen
Mommola, Härkälä
Fredrik Aleksis
Nanhia, Torpo
V+pka
Raijala, Vanha-Laurila
Sampu, Noppari
Toivo Kustaa
Sampu, Vähä-Käki
Ä+sisarukset
Sampu, Erkkilä
Kustaa Feliks
Uola, Uusi-Uola
Lähde: Huittisten ym. kuntain kihlakunnanoikeuden päätökset §117/13.4.1937, §17/19.10.1937 Yhteenvedonomaisesti taulukoidaan vielä ristiin punakaartin jäsenyyden ja sotasurmat-sivuilla esiintymisen mukaan:
Punakaartissa
Kyllä	Ei		Yhteensä
Kyllä	|	5	 4+1	|	10
Sotasurmat-sivuilla 		Ei	|	4	 5	|	 9
Yhteensä|	9	10	|	19
Näitä 19 edellä mainittua ihmistä tai heidän ruumistaan ei siis ole löytynyt. Kunkin katoamiseen liittyy varmaan oma tragediansa, mutta ne eivät ole säilyneet jälkipolville. Niinpä edellä mainituista Salonen vapauduttuaan vankileiriltä tai kärsittyään tuomionsa ilmoitti kotiinsa, että saapuu junalla tiettynä päivänä. Hän ilmoitti jäävänsä pois Risten asemalla Kokemäellä ja kävelevänsä metsäpolkuja pitkin kotiinsa Kankareenmäelle Huittisiin. Hän jäi todistettavasti pois junasta Risten asemalla, mutta hän ei koskaan saapunut kotiinsa. Myöhemmin (muistitiedon mukaan ehkä 1930-luvulla) Ronkansuosta Kokemäen puolelta löytyi eräänä keväänä luuranko. Löytöpaikka oli noin 100 metriä sivussa siitä polusta, jota Salonen todennäköisesti kulki. Uupuiko heikkokuntoinen Salonen matkan rasituksesta vai surmasiko joku hänet? Vai kuuluiko luuranko jollekin muulle ihmiselle? Taulukko 2: Huittisissa 1939 kuolleeksi julistetut
Sotasurmat-sivulla13.3.2008
2.8.1870 0
-- 1896?* Girs
Työm. Huittistenkylä, Heinerkkilä 7.2.1887 0
Virheellisesti merkitty
-- maailman- sodassa* Koskinen
Vihtori Lambert Työm. Ala-Matikkala 15.11.1888 0
Veljiä 1914 Venäjällä* Vienonen Otto Artturi Työm. Naatula, Yli-Naatula 4.1.1896
Veli 1914*
Yrjö Patrik
Työm. Nanhia, Ailu 16.4.1901
Sisarukset 10.7.1919*
Vihtori Anshelm
Työm. Hannula, Yli-Hannula 30.7.1894
Kyllä Veli ja sisar 1918 Laineenoja
Kaarle Ferdinand
Hirvelä, Vahela 27.12.1899
Sisar ja veljiä 1918
Vuori (Ahlsten)
Huittistenkylä, Vanha-Rautio 15.2.1872 Ei
--- 1918
Kaarle Vihtori Työm.
Huittistenkylä, Rekola, 28.2.1877 Kyllä
-- 1918 Hilander Iisak
Huittistenkylä, Jäppilä 25.10.1886 Kyllä
Veli 1918 Kuula
Työl.
Huittistenkylä, Vingo
6.12.1890 Ei – 1918
Läkki- seppä Huittistenkylä, Yhteinenmaa 16.7.1894 Ei
Kalle Oskari
Kirkonkylä, Karppi
24.2.1874 Ei
Vilho Ferdinand Työm Leppäkoski, Nikkilä 4.11.1881 Ei
Veli: Frans 1918
Savela Kalle Vilho
Työm. Loima, Uusi-Perttula
20.6.1889
1918 Lagerbom Hemmi Johannes
Työm Nanhia, Ala-Juusela 18.5.1890 Kyllä V+2 lasta 1918
Salminen Svante Aleksander
Työm Raijala, Vanha-Laurila 2.5.1886 Kyllä
-- 1918 Mäkelä Kalle Villiam Työm. Raskala, Raska 23.7.1895 Ei – 1918 Elovaara Sem August Työm. Sampu, Maantie-Laurila 2.2.1891 Kyllä
Sisar 1918
Työm. Sampu, Kylly
1.1.1898 Kyllä
– 1918 Lähde: Huittisten ym. kuntain kihlakunnanoikeuden päätös §89/4.4.1939 ja §13/23.10.1939 Lisätietoja: Girs meni Venäjän armeijaan vapaaehtoisena 1. maailmansodassa. Tietoa hänen palaamisestaan tai osallistumisesta sisällissotaan ei ole, vaikka Sotasurmat-projekti toista väittää. Punakaartin palkkauslistalla hänen nimeään ei ole Koskinen palveli Venäjän armeijassa, kaatui 27.8.1915
Ranta osallistui Aunuksen retkeen ja katosi Säämäjärven taistelussa 10.7.1919
Laakso kuoli Hämeenlinnassa 9.7.1918 VROSyA, Ao5 Taulukko 3: Yksittäisiä kuolleiksi julistamisia Huittisissa Sukunimi
Huittisten ym. kuntain kihlakunnan oikeuden päätös 4.4.1925 ja 30.4.1926: Lind
Kalle Urho Raijala 7.10.1894 Kyllä 1918 Huittisten ym. kuntain kihlakunnan oikeuden päätös 205/28.11.1927 ja §12/23.11.1928:
Martti Jalmari Huittistenkylä 10.11.1902 Kyllä Ei Äiti 1918 Huittisten ym. kuntain kihlakunnan oikeuden päätös 15.3.1976 ja xx.xx.1976: Mäntylä August Yrjö Huittinen 22.4.1892 Kyllä Ei 1918 Taulukko 4: Kuolleiksi julistettuja keikyäläisiä, joita ei ole Sotasurmat-sivulla
Rippi- kirja Omaiset
Salonen (Tuomisto) Juho Mikael
Peevolan Peevon Tuomisto 7.6.1871
s 317 1918
Nanhinen Hilda Maria Pehulan Seppälä 9.4.1893 Ei
s 358 1918
Mäkinen Frans Oskar
Pehulan Suutari
3.9.1893 Ei
s 371 1918
Tuominen Kaarle Jalmari Pehulan Hoipo 30.1. 1902 Ei
s. 397 Ä 1918 Kivi Niilo Nikolai Potilan suutari
26.9.1895 Ei
s 445 1918
Lähde: Huittisten ym. kuntain kihlakunnan oikeuden päätös §88/4.4.1939 ja §12/23.10.1939
Pyhää sotaa ja pahoja maisemia
Perustuu Lauttakylä-lehdessä 12.2.2008 s. 6. olleeseen kirjoitukseen Päivitetty 9.6.2008 Otsikoihin
Aikalaisarvion mukaan Huittisten asukkaista menehtyi punaisten puolelta vuonna 1918 kaikkiaan 222 ihmistä. Lehtikirjoituksessa Huittisten valkaisu punaisten tappioita on myös eritelty: ”Näistä kaatui rintamalla 28, vankiloihin kuollut 121, vankiloista päästyään kuoli 5, murhattiin omassa pitäjässä 29 ja vierailla paikkakunnilla 10, valtiorikosoikeuden päätöksellä teloitettiin 1 ja kadoksissa on 28, joiden kohtalo on vielä selvittämättä.” Lisäksi 181 alaikäistä lasta jäi sotaorvoiksi. (Uusi aika 30.9.1919) Raimo Viikki toteaa: "Huittisissa teloitettiin 21.4. -31.5.1918 noin 90 -100 henkeä. ... Satakunnan rintamaoikeuden käskystä teloitettiin kaikkiaan parisataa punavankia." (Suur-Huittisten historia, osa IV. s. 36) Tällainen sota jättää hyvin syvät arvet ja traumat. Kävin huhtikuussa 2007 Pekka Elomaan ja Jouni Kemppaisen kanssa Ristikankaalla , josta löytyy eräs Huittisten paha maisema. Tarkentuneiden tietojen mukaan kolmen miehen teloitus toteutettiin Ristikankaalla 23.4.1918 sen ison kiven läheisyydessä, joka on Ristikankaantien ja Käänteentien risteyksen tuntumassa. Jotkut uteliaat silmäparit seurasivat tapahtumaa salaa ja saivat siitä sieluunsa elinikäisen vamman. Henkisiltä vammoilta tuskin välttyivät teloittajatkaan, vaikka heille maksettiin 25 markkaa tapporahaa ja annettiin kunnon ryyppy. Kun teloitusten todistajina olleet puut olivat kasvaneet, niitä tarjottiin sahalle. "Emme mielellään sahaa niitä puita, koska siellä on niin paljon ammuttu." kuului vastaus. Huittisista löytyy toki muitakin pahoja maisemia. Iida Kantonen (Antti Kantosen leski) kirjoitti (1919) kun etsi miestään: ”Kysymyksiin ei vastattu ja toiset vahtitkaan ei sanonut tietävänsä mitään, pitkin kylää kulkiessaan kysyi sotamiehiltä ei kukaan tietänyt, kysyi myöskin E. Loimarannalta joka päätään kohottaen sanoi ”en minä tiedä”. Vasta jäljestä 3 iltapäivällä eräs Isäntä sanoi: ”ristikankaalla on 3 miestä santakuopassa ja toisia opiston kohdalla maantiellä …” Lopussa viitataan kuuteen vampulalaiseen, joita oltiin tuomassa Huittisiin kuulusteltaviksi, mutta jotka murhattiin opiston kohdalla. Joukossa Vampulan kirkkoherra Mannerin nuorin poika sekä ilmeisesti Huittisten nimismiehen poika. Kaksi punaista oli murhannut Kalle Uusi-Siukon kahta kuukautta aikaisemmin samalla paikalla. Myöhemmässä muistitiedossa mainitaan teloituspaikkana Huhtaan kangas opiston lähellä. "Kansanopistonmäki oli 1918 monen punaisen teloituspaikka", kirjoittaa Raimo Viikki (Suur-Huittisten historia, IV, s. 400) Näitä tapauksia muistelee myös K. A. Ojaranta 70-vuotiaana vuonna 1967. Hän kertoo joutumisestaan Hennalan kasarmille ja siitä miten sinne muutaman päivän päästä tuli Huittisista 3 isäntää etsimään huittislaisia punavankeja. Isännät lupasivat niille, jotka lähtisivät heidän mukaansa, tukinuittotöitä. Osa vangeista, mm. Ojaranta piiloutui. Ojaranta muistelee: Ne noutajat valitsivat osan, ehkä 20 miestä, joista ei yksikään mennyt "tukkitöihin". Kaikki ne tapettiin Huittisten Huhtaan kankaalla. Huhtaan kangas on Huittisten kansanopiston lähellä. - TA Muistitieto CLXX, 550/1. s. 8,9. Näistä isännistä kaksi kunnostautui myöhemmin kyyditsijöinä IKL:ssä, kolmas kuoli tapaturmaisesti 1923. Kolmas paha maisema on nykyisin hautausmaalla, kirkon luoteispuolella olevan punaisten muistomerkin tienoo. Vuonna 1918 se oli vielä kirkkomaata ympäröivän aidan ulkopuolella. Punaisia teloitettiin joukkohaudan reunalla ja ruumiit työnnettiin suoraan monttuun. Kirkkoherra Stenros kielsi teloitukset kirkonmäen tuntumassa toukokuun alussa, koska katsoi sen aiheuttavan levottomuutta ja jättävän maastoon rumia jälkiä. Selma Rannikko muistelee vuonna 1966, että 1.5.1918 teloitettu suutari Rannikko, joka oli hänen miehensä isä, oli viimeinen hautausmaalla teloitettu (SKS "1918"/3, s. 859). Toisaalta Raimo Viikki mainitsee, että 5 kauvatsalaista olisi teloitettu hautausmaalla toukokuun lopulla (IV, 36). Viitannee 23.5. tapahtuneisiin teloituksiin. Neljäs paha maisema löytyy Hannulanmäeltä. Yleisenä kotitarkastuspäivänä 21.4.1918 kaksi pyssymiestä haki kotoaan Frans Seth Ihanderin ja ampuivat Hannulanmäellä. Paikallisen muistitiedon mukaan tämä ei ollut ainoa teloitus Hannulanmäessä. *** Ojarannan mainitsema 20 miehen ryhmä antaa aiheen tarkastella asioita lähemmin. Huittisissa teloitettiin valkoisten toimesta kaikkiaan 63 punaiseksi luokiteltua ihmistä. Näistä huittislaisia oli 27 (eli 43%) ja ympäröivistä kunnista 36 (eli 57%). Tässä ei ole mukana niitä huittislaisia, jotka teloitettiin muualla. Ehkä kadonneiden suuri määrä selittää tämän. Myös Viikin antamat luvut ovat hieman suurempia kuin Sotasurmat-projektin antamat. Teloitukset ajoittuivat 8 viikon jaksolle: ne alkoivat 21.4 ja päättyivät 13.6. Varsinaisia teloituspäiviä oli kaikkiaan 16. Siis keskimäärin joka kolmas päivä 4 pääsi hengestään. Teloituksia on suoritettu lähes kaikkina viikonpäivinä, myös kolmena sunnuntaina, mutta jostain syystä ei yhtenäkään lauantaina! Rukoussunnuntaina 5.5., helatorstaina 9.5. ja helluntaipäivinä 19.-20.5. teloituksia ei kuitenkaan suoritettu. Varsin mielenkiintoinen lienee havainto, että Ristinpäivänä 3.5. teloitettiin peräti 14 ihmistä, joka on 22% kaikista Huittisista teloitetuista. Ristinpäivällä oli oma kristillinen sisältönsä, mutta sen lisäksi se oli myös vainajien kulkupäivä ja karjan uloslaskupäivä. Sotasurmat-sivujen mukaan näistä Ristinpäivänä teloitetuista ainakin 8 teloitettiin Lauttakylässä. Taulukko 5: Teloitusten jakautuminen 21.4 - 30.6.1918 Huittisissa ViikonpäiväPäivämäärä Teloitettujen määräMuista kunnista |Miten teloitukset osuvat eri viikonpäiville? su 21.4 2 | sunnuntaina 6 ti 23.496 Vampulasta| maanantaina 2
ke 24.42 1 Säkylästä| tiistaina 14
su 28.43 1 Kauvatsalta, 2 Keikyältä | keskiviikkona 11
ke 1.53 | torstaina 8 pe 3.514 8 Alastarolta | perjantaina22 ke 8.5 4 1 Alastarolta| lauantaina 0 pe 10.5 1 su 12.5 1 1 Alastarolta ma 13.51 ti 14.55 1 Vampulasta ke 22.521 Vampulasta, 1 Keikyältä to23.57 4 Kauvatsalta, 1 Keikyältä pe 24.577 Säkylästä
ma 27.51
to 13.61 1 Vampulasta yhteensä 63 36 muista kunnista
*** Ristikangas oli syrjäinen ja ”erhakko” paikka sen aikaisten mittapuiden mukaan, muut olivat varsin julkisia. Kenttäoikeus ja teloittajat ovat toimineet varsin rohkeasti. Ehkä selitys löytyy tästä: Kenttäoikeuden puheenjohtaja oli syntynyt ja kasvanut Huittisten pappilassa. Pappilan isäntä oli toki jo ehtinyt vaihtua, mutta kenttäoikeuden puheenjohtajan yhteys pappilaan säilyi, koska hänen sisarensa oli nyt ruustinna ja hänen veljensä vielä opiston johtaja. Siitä seikasta, että kirkkoherra Stenros vihki suojeluskunnan lipun 20.4.1919, jolloin oli kulunut 1 vuosi punaisten kukistumisesta Huittisissa, voinee päätellä että yhteistyö on sujunut varsin hyvin kirkon (kirkkoherran), kenttäoikeuden ja suojeluskunnan kesken. Pienenä kuriositeettina voi tähän lisätä, että Huittisten ja Keikyän suojeluskuntien lippuihin sisältyi vanha hakaristiaihe. (Risto Alapuro, Suomen synty. s. 212, 215). Voisi ajatella, että Joosuan kirja sekä Martti Lutherin kannanotot koskien talonpoikaiskapinaa olivat syventävän tarkastelun kohteena ja toimivat suosittuna hartauslukemistona. Punaisten muistomerkin yhteyteen on tulossa nimikivi, johon kaiverretaan punaisten vainajien nimet. Tällöin haudassa lepääville tunnustetaan ihmisarvo ja tarjotaan omaisille mahdollisuus heidän muistelemiseensa. Kirkko ei ole koskaan toimittanut vainajille kristillistä hautausta, vaikka he olivat kirkon jäseniä. Tämä epäkohta poistuu 24.8.2008, kun piispa Kari Mäkinen siunaa vainajat. Toisaalta on niitäkin, joiden mielestä punaisten vainajien siunaaminen vasta nyt olisi kirkon taholta viimeinen loukkaus. - Kun asiat pitkittyvät, niin ne mutkistuvat! Toivottavasti tästä pahasta maisemasta tulee lopultakin siunattu maisema. Pohjimmiltaan totuus ei ole valkoinen eikä punainen, vaan inhimillinen. Siksi se tekee kipeää. Kauko Puottula

References: §117
 §17
 §89
 §13
 §12
 §88
 §12